આ હુમલામાં બે હુમલાખોરો જાતે જ મરી ગયા હતા જ્યારે ત્રણ ફાયરિંગ કરતાં માર્યા ગયા હતા તેમજ અન્ય બેને પોલીસે પકડી પાડ્યા હતા. આઈઅેસએ આ હુમલાની જવાબદારી લેતાં જણાવ્યું હતું કે તેઓના નિશાન પર વિદેશી નાગરિકો અને સુરક્ષાદ‍ળ હતાં. ૨૦૦૯ બાદ જાકાર્તામાં થયેલો આ હુમલો સૌથી મોટો હતો. સૌથી વધુ મુસ્લિમ વસતીવાળા દેશ ઈન્ડોનેશિયામાં આઈઅેસનો આ પહેલો હુમલો છે. પેરિસ હુમલા બાદ આતંકવાદી સંગઠને આ દેશને નિશાન બનાવવા ધમકી આપી હતી. જાકાર્તાના પોલીસવડા ટિટો કારનાવિયને જણાવ્યું કે આ હુમલાનો માસ્ટર માઈન્ડ ઈન્ડોનેશિયન નાગરિક બાહરૂન નઈમ છે. અેવું માનવામાં આવી રહ્યું છે કે હાલ તે સિરિયાના રક્કામાં છે. આતંકવાદી વિરોધી પોલીસ આતંકવાદી સંગઠન સાથે સંકળાયેલા ૨૦ શકમંદની તપાસ કરી રહી છે. રાષ્ટ્રપતિ જોકો વિદોદોઅે આ હુમલાને વખોડતાં લોકોને અફવાથી દૂર રહી ગભરાટમાં નહિ રહેવા અપીલ કરી હતી.